[{"text_idx": "#000001", "text": "Fe gollwyd cryn dipyn o chwarae oherwydd glaw yn y dyddiau cyntaf, ond llwyddodd y ti\u0302m cartref i sgorio 462 yn eu batiad cyntaf ar o\u0302l galw'n gywir."}, {"text_idx": "#000003", "text": "Gan nad oedd Keiran Bull yn medru batio o gwbl oherwydd anaf, roedd Morgannwg i gyd allan am 213 er mai dim ond naw wiced a gollwyd."}, {"text_idx": "#000004", "text": "Roedd hynny'n ddigon i Sir Gaerhirfryn orfodi'r ymwelwyr i fatio eto'n syth yn y gobaith o ennill y ge\u0302m, a'r dasg i Forgannwg oedd aros wrth y llain am ddiwrnod cyfan ddydd Llun er mwyn achub ge\u0302m gyfartal."}, {"text_idx": "#000005", "text": "Fe lwyddon nhw i wneud hynny gyda'r diolch yn bennaf i Jacques Rudolph (63) a Chris Cooke (41 h.f.a.), ac erbyn 17:20 ddydd Llun fe gytunodd y ddau gapten nad oedd gobaith am ganlyniad cadarnhaol i'r ge\u0302m."}, {"text_idx": "#000006", "text": "Cyfartal oedd y canlyniad felly, gyda Sir Gaerhirfryn yn cipio 11 pwynt bonws a 7 i Forgannwg."}]